cyanic-selkie/wikianc huggingface dataset:
নিকো শ্লটারবেক
প্রারম্ভিক জীবন
নিকো শ্লটারবেক ১৯৯৯ সালের ১লা ডিসেম্বর তারিখে জার্মানির ভাইবলিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নিলস শ্লটারবেকের ভাতিজা, যিনি পূর্বে ফ্রাইবুর্গের হয়ে খেলেছেন। তার বড় ভাই কেভেন শ্লটারবেকপ একজন ফুটবল খেলোয়াড়।
আন্তর্জাতিক ফুটবল
শ্লটারবেক জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৭ সালের ১৭ই এপ্রিল তারিখে তিনি অস্ট্রিয়া অনূর্ধ্ব-১৮ দলের বিরুদ্ধে এক প্রীতি ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৯ সালের ১০ই অক্টোবর তারিখে এক প্রীতি ম্যাচে স্পেন অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
পশ্চিমবঙ্গ পঞ্চায়েত নির্বাচন, ২০১৮
ভারতের পশ্চিমবঙ্গ রাজ্যে মে ২০১৮ তে পঞ্চায়েত নির্বাচনগুলি অনুষ্ঠিত হয়েছিল। এই নির্বাচনগুলি ব্যাপক সহিংসতার শিকার হয়েছিল।
আল মাটন জেলা
আল মাটন জেলা ( مُديرية المُتون    ) হল ইয়েমেনের আল জাফ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ২৮৪১১ জন।
নিউজ অ্যান্ড স্টার
দ্য নিউজ অ্যান্ড স্টার (পূর্বে ইভেনিং নিউজ এন্ড স্টার এবং কাম্বারল্যান্ড ইভেনিং নিউজ ) কামব্রিয়ার একটি স্থানীয় ট্যাবলয়েড সংবাদপত্র। ১৮ ই অক্টোবর ২০১৮ পর্যন্ত, এটি নিউজকোয়েস্টের অন্তর্ভুক্ত যারা পুরো ইউকে জুড়ে বেশ কয়েকটি আঞ্চলিক সংবাদপত্রের মালিক।
পত্রিকাটি সোমবার থেকে শনিবার পর্যন্ত প্রতিদিন প্রকাশিত হয় এবং উত্তর এবং পশ্চিম কামব্রিয়া এবং দক্ষিণ স্কটল্যান্ডের কিছু অংশে এটি উপলভ্য।
সাইফুল ইসলাম (শিক্ষায়তনিক ব্যক্তি)
সাইফুল ইসলাম বাংলাদেশ প্রকৌশল বিশ্ববিদ্যালয় (বুয়েট) এর ত্রয়োদশ উপাচার্য ছিলেন। তিনি বিশ্ববিদ্যালয়টির তড়িৎ ও ইলেকট্রনিক কৌশলের অধ্যাপক।
শিক্ষা
সাইফুল ইসলাম বুয়েট থেকে যথাক্রমে ১৯৭৫ এবং ১৯৭৭ সালে স্নাতক এবং স্নাতকোত্তর অর্জন করেছেন। ১৯৮৬ কেমব্রিজ বিশ্ববিদ্যালয় থেকে পিএইচডি ডিগ্রি অর্জন করেন।
কর্মজীবন
আগস্ট ২০১৩ থেকে জুন ২০১৬ পর্যন্ত, সাইফুল ইসলাম বাংলাদেশের প্রাইম এশিয়া বিশ্ববিদ্যালয় উপাচার্য হিসাবে দায়িত্ব পালন করেছিলেন।
সাইফুল ইসলাম ১৯৭৫ সালের মে মাসে বুয়েটের বৈদ্যুতিক প্রকৌশল বিভাগের প্রভাষক হিসাবে তার শিক্ষক জীবন শুরু করেছিলেন। ১৯৮৮ সালে তিনি অধ্যাপক হয়েছিলেন। ১৯৯৫-৯৭ সালে তিনি বৈদ্যুতিক প্রকৌশল অনুষদের ডিনের দায়িত্ব পালন করেছিলেন। ২২ জুন ২০১৬, সাইফুল ইসলামকে বুয়েটের ১৩ তম উপাচার্য হিসাবে নির্বাচিত করা হয়েছিল। ২৪ মে ২০১৬ খালেদা একরাম মারা যাওয়ার পর থেকে এই পদটি শূন্য ছিল। ২৫ জুন ২০২০ সালে মেয়াদ শেষ হলে অধ্যাপক ড. সত্য প্রসাদ মজুমদার তার স্থলাভিষিক্ত হন।
বিতর্ক
৭ অক্টোবর, ২০১৯ তারিখে বুয়েটের শের-ই বাংলা হলে সংঘটিত হত্যাকাণ্ডের পর বিশ্ববিদ্যালয় জুড়ে তীব্র প্রতিবাদ শুরু হয়। কিন্তু সাইফুল শিক্ষার্থীদের সাথে দেখা করেন না, বুয়েট মসজিদে হওয়া জানাজাতেও অংশ নেননি। ফলশ্রুতিতে সারা দেশে তীব্র নিন্দা শুরু হয়। প্রধানমন্ত্রী তাঁর নীরবতাকে সমালোচনা করেন। পরবর্তীতে ৯ অক্টোবর নিহত আবরারের বাড়ি কুষ্টিয়াতে গেলে তিনি এলাকাবাসীর বাধার সম্মুখীন হন। বুয়েট শিক্ষক সমিতি এবং অ্যালামনাইস অ্যাসোসিয়েশন ব্যর্থতার জন্য তার অপসারণ দাবি করে।
লক্ষ্মেশ্বর সিং
মহারাজা  শ্রী লক্ষ্মেশ্বর সিং বাহাদুর, দারভাঙ্গার মহারাজা তথা বর্তমান ভারতের বিহার রাজ্যের মিথিলা অঞ্চলের জমিদার ও সর্বোচ্চ জমির মালিক ছিলেন। তার জনহিতকর কর্ম, প্রশাসনিক দক্ষতা ও তার রাজ্যের (দারভাঙ্গা রাজ) সুব্যবস্থাপণা সকলের কাছে বেশ সমাদৃত হয় যা রাজ্যের উন্নয়নে সহায়কের ভূমিকা পালন করে।
জীবনী
লক্ষ্মেশ্বর সিং দারভাঙ্গার মহারাজা মহেশ্বর সিং-এর জ্যেষ্ঠ পুত্র ছিলেন, লক্ষ্মেশ্বর সিং-এর যখন দুই বছর তখন তার পিতা মৃত্যুবরণ করেন। ব্রিটিশ রাজ দারভাঙ্গা জমিদারির দায়িত্ব তত্ত্বাবধায়ক আদালতকে সোঁপে দেয় করাণ জমিদারির উত্তরাধিকারী তখনও প্রাপ্তবয়স্ক হয়নি। চেস্টার ম্যাকনাঘটেনকে তার শিক্ষক নিয়গ করা হয়; যিনি পরবর্তীকালে (১৮৭০ থেকে ১৮৯৬) ভারতের প্রথম পাবলিক স্কুল রাজকুমার কলেজ, রাজকোট-এর প্রতিষ্ঠাতা প্রিন্সিপাল হিসেবে দায়িত্ব পালন করেন।
তিনি প্রাপ্তবয়স্ক হলে, লক্ষ্মেশ্বর সিং তার অবস্থানের সার্বজনীন দায়িত্বের জন্য নিজেকে সম্পূর্ণরূপে নিয়োজিত করেছিলেন। ভাইসরয়ের লেজিসলেটিভ কাউন্সিলের একজন সদস্য হিসেবে দায়িত্ব পালন করেন এবং এই সংস্থার বিতর্কসভায় তিনি একটি অগ্রণী ভূমিকা গ্রহণ করেন। গুরুত্বপূর্ণ বেঙ্গল টেন্যান্সি বিলের দীর্ঘসূত্রিত আলোচনার সময়, তিনি প্রথমে শোকিত দেশপ্রেমিক, কিশোরদাস পাল এবং পরবর্তীকালে রাজা প্যারী মোহন মুখার্জী (সিএসআই) এর সাথে বাংলার এবাং বিহারের ভূস্বামীদের প্রতিনিধিত্ব করেন।
প্রতাপসাসান
প্রতাপসাসান (Pratapsasan) ভারতের ওড়িশা রাজ্যের খোরডা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে প্রতাপসাসান শহরের জনসংখ্যা হল ১১,৯৭০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে প্রতাপসাসান এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
লিকোক পুলো
লিকোক পুলো একটি ঐতিহ্যবাহী নৃত্য যা ইন্দোনেশিয়ার আচেহ থেকে উদ্ভূত। স্থানীয় ভাষায় লিকোক কথার অর্থ হল নাচের অংগ সঞ্চালনা, অন্যদিকে পুলো কথার মানে হল দ্বীপ। পুলো বলতে এখানে সুমাত্রা দ্বীপের উত্তর প্রান্তে একটি ছোট দ্বীপকে বোঝানো হয়েছে। এই দ্বীপকে ব্রুহ দ্বীপ বা বেরাস দ্বীপ নামেও অভিহিত করা হয়।
এই নৃত্যটির উদ্ভব হয় ১৮৪৯ সালের দিকে। এটি তৈরি করেছিলেন একজন প্রাচীন মুসলিম ধর্মগুরু যিনি সমুদ্রে ভেসে গিয়ে পুলো আচেহর চড়ায় আঁটকা পড়েছিলেন। এই নৃত্যটি ধান রোপণের পরে বা ধান কাটার পরে আনুষ্ঠানিকভাবে প্রদর্শিত হয়। অনুষ্ঠানটি সাধারণত রাতে অনুষ্ঠিত হয় যদিও নাচের প্রতিযোগীতা সারা রাত ধরে সকাল পর্যন্ত চলতে পারে। মাটির উপর উবু হয়ে একই রেখায় বসে বা কাঁধে কাঁধ মিলিয়ে পরিবেশন করা হয়।
চেহ নামক একটি প্রধান নৃত্যকার এই নৃত্য পরিবেশনার কেন্দ্রবিন্দু। দুই রাপাই শিল্পী তার পিছনে বা বামে এবং ডান পাশে থাকে। নৃত্য চলাকালীন নৃত্যশিল্পীর শরীরের শুধুমাত্র উপরের অঙ্গ যেমন হাত ও মাথার সঞ্চালনা হয়। নৃত্য আন্দোলন ও শরীরের আন্দোলনের স্বকীয়তা নৃত্যশিল্পীর দক্ষতার উপর নির্ভর করে। নৃত্যের সময় সামনের দিকে, বাম বা ডান দিকে, উপরে এবং সামনে থেকে পিছন দিকে অথাবা বৃত্তাকারভাবে বিভিন্ন দিকে অংগ সঞ্চালনা হয়। নৃত্যের গতি প্রথমে ধীর থাকে, তারপর দ্রুত হয়।
খাদেমুল ইসলাম
খাদেমুল ইসলাম (১ জানুয়ারি ১৯৩৮ -১৭ ডিসেম্বর ১৯৯৭) বাংলাদেশের ঠাকুরগাঁও জেলার একজন রাজনীতিবিদ। তিনি ১৯৮৬, ১৯৯১ ও জুন ১৯৯৬ সালে ঠাকুরগাঁও-১ আসন হতে তিনবার সংসদ সদস্য নির্বাচিত হন।  তিনি মুক্তিযুদ্ধা ও ঠাকুরগাঁও জেলা আওয়ামীলীগের সাবেক সভাপতি।
প্রাথমিক জীবন
মোঃ খাদেমুল ইসলাম ১ জানুয়ারি ১৯৩৮ সালে ঠাকুরগাঁও জেলার সদর উপজেলায় জন্মগ্রহণ করেন।
রাজনৈতিক জীবন
খাদেমুল ইসলাম মুক্তিযুদ্ধের ও ঠাকুরগাঁও জেলা আওয়ামীলীগের সাবেক সভাপতি। তিনি ১৯৮৬, ১৯৯১ ও জুন ১৯৯৬ সালে ঠাকুরগাঁও সদর উপজেলার ঠাকুরগাঁও-১ আসন হতে তিনবার সংসদ সদস্য নির্বাচিত হন।
মৃত্যু
খাদেমুল ১৭ ডিসেম্বর ১৯৯৬ সালে মৃত্যুবরণ করেন।
সুনির্মল বসু
সুনির্মল বসু (২০ জুলাই ১৯০২ - ২৫ ফেব্রুয়ারি ১৯৫৭) একজন বাঙালি কবি ও শিশুসাহিত্যিক।
জন্ম
সুনির্মল বসু ১৯০২ সালের ২০ই জুলাই ভারতের বিহারের গিরিডি নামক স্থানে পিতার কর্মস্থলে জন্মগ্রহণ করেন। তার পৈত্রিক নিবাস ছিল মুন্সীগঞ্জ জেলার বিক্রমপুরের মালখানগর। পিতার নাম পশুপতি বসু। সাংবাদিক ও সাহিত্যিক গিরিশচন্দ্র বসু ছিলেন তার পিতামহ এবং বিপ্লবী ও সাহিত্যিক মনোরঞ্জন গুহঠাকুরতা ছিলেন তার মাতামহ। ছোটবেলা সাঁওতাল পরগণার মনোরম প্রাকৃতিক পরিবেশে তার মনে কবিতা রচনার অনুপ্রেরণা জাগায়। রচিত প্রথম কবিতা 'প্রবাসী' পত্রিকায় প্রকাশিত হয়। প্রধানত সরস শিশু সাহিত্য রচনাকেই সাহিত্যের মাধ্যম হিসাবে গ্রহণ করেছিলেন। কবিতা রচনা ছাড়াও কিশোর বয়স থেকে চিত্রাঙ্কনেও দক্ষ ছিলেন।
শিক্ষাজীবন
পিতার কর্মস্থল পাটনার গিরিডি স্কুল থেকে ১৯২০ সালে সুনির্মল বসু ম্যাট্রিক পাস করেন। পরবর্তীতে তিনি কলকাতার সেন্ট পলস কলেজে ভর্তি হন, কিন্তু ১৯২১ সালে গান্ধীজীর অসহযোগ আন্দোলনে যোগ দিয়ে কলেজ ত্যাগ করেন। এরপর অবনীন্দ্রনাথ প্রতিষ্ঠিত আর্ট কলেজে ভর্তি হন।
সাহিত্যসৃষ্টি
ছড়া, কবিতা, গল্প, কাহিনি, উপন্যাস, ভ্রমণকাহিনি,রূপকথা, কৌতুকনাট্য প্রভৃতি শিশু ও কিশোরদের উপযোগী বিভিন্ন বিষয়ক রচনায় সিদ্ধহস্ত ছিলেন। আর তার জনপ্রিয়তার মূলে ছিল ছন্দের চমৎকারিত্ব ও মিলপ্রয়োগের কুশলতা।
গ্রন্থতালিকা
এছাড়া তিনি আত্মজীবনী লিখেছিলেন "জীবনখাতার কয়েক পাতা"। এটি লিখেছিলেন ১৯৫৫ সালে।
মৃত্যু
তিনি ১৯৫৭ সালের ২৫শে ফেব্রুয়ারি মৃত্যুবরণ করেন।
বিস্টার
বীচউড কে পুড়িয়ে ফেলা হত ঝুল উৎপাদনের জন্য, যা জল দিয়ে সেদ্ধ এবং পাতলা করা হত। অনেক ওল্ড মাস্টার্স তাদের আঁকার কাজে কালি হিসাবে বিস্টার ব্যবহার করতেন।
ইংরেজিতে রঙের নাম হিসেবে বিস্টার শব্দটি প্রথম ব্যবহার করা হয়েছিল ১৭২৭ সালে; বিস্টার রঙের আরেকটি নাম সুট ব্রাউন বা ঝুল বাদামি।
বিস্টার বাদামি
ডানদিকে প্রদর্শিত রঙটি বিস্টার বাদামী, বিস্তার রঙের মাঝারি বাদামী ছাপের এই রূপটি সুট ব্রাউন বা ঝুলবাদামি নামেও পরিচিত।
বিস্টার এই রূপটি কালির রঙ যা ওল্ড মাস্টারার তাদের আঁকার কাজে কালি হিসাবে ব্যবহার করতেন।
ফরাসি বিস্টার
ডানদিকে প্রদর্শিত রঙটি ফরাসি বিস্টার। Pourpre.com রঙের তালিকায় এটিকেই বিস্টার নামে উল্লেখ করা হয়েছে, যা ফ্রান্সে ব্যাপক জনপ্রিয় একটি রঙের তালিকা।
ফরাসি বিস্টার রঙের ডাকটিকিটের ছবির জন্য ফরাসি উইকিপিডিয়ায় বিস্টার রঙের নিবন্ধটি দেখুন।
আলেকজান্ডার ভ্যান মিলিনজেন
তথ্যসূত্র
<references group="" responsive="1">
১৯৬৪–৬৫ বুন্দেসলিগা
১৯৬৪–৬৫ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার দ্বিতীয় মৌসুম ছিল। এই মৌসুমটি ১৯৬৪ সালের ২২শে আগস্ট তারিখে শুরু হয়ে ১৯৬৫ সালে ১৫ই মে তারিখে সম্পন্ন হয়েছিল। শালকের জার্মান রক্ষণভাগের খেলোয়াড় এগন হর্স্ট এই মৌসুমের প্রথম গোল করেছিলেন।
কলন বুন্দেসলিগার পূর্ববর্তী আসরের চ্যাম্পিয়ন, যারা ১৯৬৩–৬৪ মৌসুমে ৪৫ পয়েন্ট অর্জন করে এই প্রতিযোগিতার ইতিহাসে প্রথমবারের মতো শিরোপা জয়লাভ করেছিল।
প্রতিযোগিতার ধরন
প্রতিটি ক্লাব একে অপরের বিরুদ্ধে দুটি করে ম্যাচ খেলেছিল, একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো একটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক দল সমান পয়েন্ট অর্জন করে থাকে, তবে পয়েন্ট তালিকায় তাদের অবস্থান গড় গোল দ্বারা নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।
দল
১৯৬৩–৬৪ মৌসুম শেষে প্রয়সেন মুনস্টার এবং জারব্রুকেন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে সরাসরি অবনমিত হয়েছিল। অন্যদিকে, তাদের বদলে হানোফার ৯৬ এবং বরুসিয়া নয়কির্খেন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৬টি ক্লাব প্রতিদ্বন্দ্বিতা করেছিল।
২০১৪ ফিফা বিশ্বকাপ বাছাইপর্ব
২০১৪ ফিফা বিশ্বকাপ বাছাইপর্ব ছয়টি ফিফা কনফেডারেশন কর্তৃক আয়োজিত ফিফা বিশ্বকাপ প্রতিযোগিতার সিরিজ। ৩২টি দল ২০১৪ সালে ব্রাজিলে অনুষ্ঠিতব্য ফিফা বিশ্বকাপ ফুটবলে অংশগ্রহণ করবে। তন্মধ্যে, স্বাগতিক ব্রাজিল ফুটবল দলের জন্য একটি স্থান সংরক্ষিত রয়েছে। বাদবাকী ৩১ দলের স্থান নিশ্চিতকরণে বাছাইপর্বের আয়োজন করা হয়। ছয়টি ফিফা কনফেডারেশনের ২০৭টি দল প্রতিদ্বন্দ্বিতা করে। ঐ কনফেডারশন থেকে সর্বাধিক সফল দলগুলোকে নির্ধারণ করা হয়েছে। খুবই সীমিত পরিসরে বাছাইপর্ব সম্পন্নের লক্ষ্যে আন্তঃকনফেডারেশনের মধ্যে স্থান-নির্ধারণী খেলার আয়োজন করতে হয়েছে। ভুটান, ব্রুনেই, গুয়াম ও মৌরতানিয়া বাছাইপর্বে অংশগ্রহণ করেনি। দক্ষিণ সুদান ফিফায় যোগদান করলেও অংশ নেয়নি। বাছাইপর্বে সর্বমোট ৮২০টি খেলা অনুষ্ঠিত হয়। ৮২৪টি খেলা আয়োজনের কথা থাকলেও বাহামা ও মৌরিতাস নাম প্রত্যাহার করায় ৮২০টি খেলা আয়োজন করতে হয়েছে।   ১৫ জুন, ২০১১ তারিখে মন্তেসেরাত ও বেলাইজের মধ্যকার খেলার মাধ্যমে ২০১৪ সালের ফিফা বিশ্বকাপ বাছাইপর্বের উদ্বোধন ঘটে। বেলিজিয়ান স্ট্রাইকার ডিওন ম্যাককলে প্রথম গোলটি করেন। ২০ নভেম্বর, ২০১৩ তারিখে জর্দানকে হারিয়ে উরুগুয়ে বিশ্বকাপের চূড়ান্তপর্বে অংশ নেয়ার যোগ্যতা অর্জন করে। ফিফা র‌্যাঙ্কিংয়ের শীর্ষ ২৪ দলের মধ্যে ২৩টি দলই চূড়ান্ত পর্বে অংশ নিচ্ছে।
যোগ্যতা নির্ধারণী প্রক্রিয়া
নির্বাহী কমিটি ২০১৪ ফিফা বিশ্বকাপের প্রাথমিক ড্রয়ের তারিখ পরিবর্তনের সিদ্ধান্ত অনুমোদন করে। এরফলে অতীতের প্রতিযোগিতাগুলোর চেয়ে ছয় মাস পূর্বেই তা অনুষ্ঠিত হয়। এছাড়াও, কনফেডারেশনগুলো তাদের সুবিধাজনক সময়ে প্রতিযোগিতা আয়োজনের বিষয়টিও অনুমোদ করে। ৩০ জুলাই, ২০১১ তারিখে ব্রাজিলের রিও দি জেনিরোর মারিনা দ্যঁ গ্লোরিয়ায় বিশ্বকাপ বাছাইপর্বের ড্র অনুষ্ঠিত হয়।
২০১৪ বিশ্বকাপের জন্য কনফেডারেশনগুলোয় নিম্নবর্ণিত দলের সংখ্যা নির্ধারণ করা হয়।
উয়েফা ও কাফের নির্দিষ্টসংখ্যক দল নির্ধারণ করা থাকলেও অন্যান্য কনফেডারেশনগুলোকে এএফসি’র ৫ম স্থান অধিকারী দল বনাম কনমেবলের ৫ম স্থান অধিকারী দল ও কনকাকাফের বনাম ওএফসি’র ১ম স্থান অধিকারী দলের মধ্যকার খেলার ফলাফলের উপর নির্ভর করতে হয়। ড্রয়ের মাধ্যমে চার দলকে প্রতিযোগিতায় অংশগ্রহণ করতে হয়।
ভেনেজুয়েলার স্বাধীনতার ঘোষণাপত্র
ইতিহাস
ভেনেজুয়েলার ক্যাপ্টেন্সি জেনারেলের নিয়ন্ত্রণাধীন দশটি প্রদেশের সাতটি তাদের স্বাধীনতার প্রশ্নে সমর্থন ব্যক্ত করে ও সমর্থনের বিষয়ে তাদের কারণগুলোর কথা উল্লেখ করে। এভাবেই ছোট্ট ইউরোপীয় দেশের শাসনজাল থেকে বেরিয়ে এসে নতুন বিশ্বে প্রবেশ করে। স্পেনীয় আমেরিকা চতুর্থ চার্লস ও সপ্তম ফার্দিনান্দকে ক্ষমতাচ্যুত করে স্বায়ত্ত্বশাসিত সরকার ব্যবস্থাকে বেয়নে পুণঃপ্রতিষ্ঠিত করতে নতুন বিশ্বের ব্যাপক জায়গা নিজেদের করায়ত্ত্ব করতে চাইলেও তা আর সমর্থ হয়নি। স্পেনের রাজনৈতিক অস্থিতিশীলতার কারণে ভেনেজুয়েলীয়দের শাসন করা থেকে সমর্থ হয়নি। তাস্বত্ত্বেও ভ্রাতৃপ্রতিম দেশ হিসেবে স্পেনিয়ার্ডদের সাথে সুসম্পর্ক বজায় রাখে।
চুক্তিতে স্বাক্ষরকারী সাতটি প্রদেশ হলো - কারাকাস প্রদেশ, কুমানা প্রদেশ, বারিনাস প্রদেশ, মার্গারিতা প্রদেশ, বার্সেলোনা প্রদেশ, মেরিদা প্রদেশ ও ত্রুজিলো প্রদেশ। মারাকাইবো প্রদেশ, কোরো প্রদেশ ও গায়ানা প্রদেশ - বাদ-বাকী এ তিনটি প্রদেশ ভেনেজুয়েলার কংগ্রেসে অংশগ্রহণ করেনি। তারা স্পেনীয় শাসনেই অবস্থান করে।
ঘোষণাপত্রে নতুন দেশটি নিজেদেরকে ভেনেজুয়েলা আমেরিকান কনফেডারেসি নামে উল্লেখ করে। এ ঘোষণাপত্রটি ক্রিস্তোবেল মেন্দোজা ও জুয়ান জার্মান রসিও যৌথভাবে রচনা করেন। ৭ জুলাই, ১৮১১ তারিখে কংগ্রেসে আনুষ্ঠানিকভাবে গ্রহণ করা হয়। এরপর ১৭ আগস্ট, ১৮১১ তারিখে কারাকাসে কংগ্রেসের বুক অব মিনিটসে অন্তর্ভুক্ত করা হয়।
গুরুত্ব
এ ঘোষণাপত্রের দিনটি ভেনেজুয়েলার স্বাধীনতা দিবস হিসেবে উদযাপিত করা হয়। ভেনেজুয়েলার প্রথম কংগ্রেসের বুক অব মিনিটসের মূল দলিলটি কারাকাসের ফেডারেল লেজিসলেটিভ প্যালেসে রক্ষিত আছে।
মিউজিও দে লা কাসা দে লাস প্রাইমেরাস লেত্রাস সিমন রড্রিগুয়েজে দলিলটি রাখা হয়েছে। ৩১ মে, ২০১৩ তারিখে নিভৃতচারী সাবেক রাষ্ট্রপতি মাদুরো প্রশাসনের উদ্যোগে প্রদর্শিত অনুলিপিটিতে রাষ্ট্রপতি হুগো শাভেজ স্বাক্ষর করেন। এরফলে ঐ প্রশাসনের বিভিন্ন বিভাগে বিরোধিতা করেও সুন্দর মনোভাবের পরিচয় দেন তিনি।
রমাগঞ্জ ইউনিয়ন
রমাগঞ্জ বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।
আয়তন ও অবস্থান
রমাগঞ্জ ইউনিয়নের আয়তন ৫,৮৪৪ একর। এ ইউনিয়নের পূর্বে লর্ড হার্ডিঞ্জ ইউনিয়ন, পশ্চিমে পশ্চিম চর উমেদ ইউনিয়ন, দক্ষিণে চরফ্যাশন উপজেলার আছলামপুর ইউনিয়ন এবং উত্তরে চর ভূতা ইউনিয়ন অবস্থিত।
প্রশাসনিক কাঠামো
রমাগঞ্জ ইউনিয়ন লালমোহন উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী রমাগঞ্জ ইউনিয়নের মোট জনসংখ্যা ২১,৯২৯ জন। এর মধ্যে পুরুষ ১০,৫৫২ জন এবং মহিলা ১১,৩৭৭ জন। মোট পরিবার ৪,৭৮২টি।
শিক্ষা
২০১১ সালের আদমশুমারি অনুযায়ী রমাগঞ্জ ইউনিয়নের সাক্ষরতার হার ৪১.৪%। এ ইউনিয়নে ১৫টি সরকারি প্রাথমিক বিদ্যালয়, ২টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ৩টি দাখিল মাদ্রাসা রয়েছে।
পিনাকী ঠাকুর
পিনাকী ঠাকুর (২১ এপ্রিল ১৯৫৯ - ৩ জানুয়ারি ২০১৯) একজন বাঙালি কবি ছিলেন।
প্রারম্ভিক জীবন
পিনাকী ঠাকুর ১৯৫৯ সালে ভারতের পশ্চিমবঙ্গ রাজ্যের হুগলি জেলার বাঁশবেড়িয়া গ্রামে জন্মগ্রহণ করেন। তিনি প্রকৌশল বিষয়ে অধ্যয়ন করেন কিন্তু নব্বই এর দশকের শুরুর দিকে তিনি কবিতা লেখাতেই মনোনিবেশ করবেন বলে ঠিক করেন।
মৃত্যু
২০১৮ সালের ডিসেম্বর থেকেই তিনি সেরিব্রাল ম্যালেরিয়ায় ভুগছিলেন এবং ২০১৯ সালের ৩ জানুয়ারি, ৫৯ বছর বয়সে কলকাতার এসএসকেএম হাসপাতালে মৃত্যুবরণ করেন।
সুরবি জেলা
সুরবি, সারবি, অথবা সারুবি জেলা নামে পরচিতিত (سروبي ولسوالۍ) আফগানিস্তানের কাবুল প্রদেশের অন্যতম একটি জেলা। জেলাটির রাজধানী শহরেরর নাম হচ্ছে সারোবি, যেটি কাবুল থেকে ৬০ কিলোমিটার পূর্বে এ০১ মহাসড়কের পাশে অবস্থিত। যদিও এখানকার বেশির ভাগ জেলা কাবুলের উত্তরপূর্বাঞ্চলে অবস্থিত। সুরবি মূলত জিহাদি কমান্ডার ফয়সাল বাবাকারখালির জন্মস্থানের জন্য বেশ সুপরিচিত, যিনি ছিলেন সোভিয়েত সৈন্যদের বিরুদ্ধে সাহসী এক যোদ্ধা। জেলাটির প্রধান নদীর নাম হচ্ছে কাবুল নদী।
ইতিহাস
১৯৯০ দশকের সময়ে, খালিদ বিন ওয়ালিদ ট্রেনিং ক্যাম্পটি জেলাটিতে নির্মাণ করা হয়েছিল। ১৯৯৮ সালে, মার্কিন যুক্তরাষ্ট্রের দূতাবাস বোমা হামলার জন্য ইউএস ক্রুজ ক্ষেপণাস্ত্র কর্তৃক ক্যাম্পটিকে সমতলবিশিষ্ট করা হয়।
জনসংখ্যার উপাত্ত
আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি), জাতিসংঘ শরণার্থীবিষয়ক হাইকমিশনার (ইউএনএইচসিআর) এবং কেন্দ্রীয় পরিসংখ্যান অফিস (সিএ) এর হিসাব অনুযায়ী জেলাটির জনসংখ্যা প্রায় ৪৪,৮৭১ জন এর মত। এআইএমএস এবং ইউএনএইচসিআর এর হিসাব অনুযায়ী, মোট জনজংখ্যার প্রায় ৯০% পশতুন সম্প্রদায়ের, এছাড়া বাকি ১০% ভাগ পশাই সম্প্রদায়ের লোক রয়েছে।
বাংলাদেশ ও অস্ট্রেলিয়ার মধ্যকার টুয়েন্টি২০ আন্তর্জাতিক ক্রিকেট খেলার তালিকা
বাংলাদেশ এবং অস্ট্রেলিয়া ক্রিকেট দল ২০০৭ সাল থেকে ফেব্রুয়ারি, ২০১৪ সাল পর্যন্ত একে-অপরের বিরুদ্ধে টুয়েন্টি২০ আন্তর্জাতিক ক্রিকেটে অংশগ্রহণ করে আসছে। দল দুইটি এ পর্যন্ত মোট ২টি টুয়েন্টি২০ খেলায় একে-অপরের মুখোমুখি হয়। কিন্তু কোন খেলাতেই বাংলাদেশ জয়লাভ করতে সক্ষম হয়নি। অনুষ্ঠিত ২টি খেলাতেই অস্ট্রেলিয়া দল বিজয়ী হয়েছে।
সংক্ষিপ্ত ফলাফল
<abbr title="সর্বদাই হালনাগাদ করা প্রয়োজন">সর্বশেষ হালনাগাদ: ১৩ মার্চ, ২০১৪ইং
ব্রাহ্মাহোরাত্র
ব্রাহ্মাহোরাত্র (সংস্কৃত: ब्राह्माहोरात्र) হল ব্রহ্মার দিনরাত্রি (ব্রহ্মার এক দিন ও এক রাত্রি), দেবতার দুই হাজার যুগের কাল বা মর্ত্যের দুই কল্প। এটি একটি সংস্কৃত যৌগ যা ব্রহ্মা ও অহোরাত্র (अहोरात्र) শব্দগুলির সমন্বয়ে গঠিত।
বিবরণ
অহোরাত্র, শিবপুরাণ ২.১.১০ অনুসারে, ২১,৬০০টি নিস্বাস (শ্বসন) নিয়ে গঠিত "এক দিন ও এক রাত" সময়কালকে বোঝায়, দেবতাদের (ব্রহ্মা, বিষ্ণু ও হর) জীবনকাল ব্যাখ্যা করার সময়: "[...] ব্রহ্মা, বিষ্ণু, হর, গন্ধর্ব, সর্প, রাক্ষস প্রভৃতি সমস্ত জীবের ক্ষেত্রে, একুশ হাজার ছয়শত শ্বসন এক দিন ও এক রাত্রি (অহোরাত্র), হে সর্বাগ্রে। দেবদের মধ্যে ছয়টি শ্বসন এক পাল সময়কাল গঠন করে। এই ধরনের ষাটটি পাল মিলে একটি ঘাটী গঠন করে। ষাটটি ঘটি এক দিন ও এক রাত গঠিত (৬ x ৬০ x ৬০ = ২১৬০০)। সদাশিবের শ্বাস-প্রশ্বাসের সংখ্যার কোনো সীমা নেই। তাই তিনি অক্ষয়। (শিবপুরাণ, ২.১.১০)"
রাচেল লো
র‍্যাচেল লো (৬ জুলাই ১৯২৩ - ১৪ ডিসেম্বর ২০১৪) একজন ব্রিটিশ চলচ্চিত্র ইতিহাসবিদ, যিনি সাত-খণ্ডের দ্য হিস্ট্রি অফ দ্য ব্রিটিশ ফিল্মের লেখক হিসাবে সর্বাধিক পরিচিত।
ব্রাজিল জাতীয় ক্রিকেট দল
ব্রাজিল ক্রিকেট দল আন্তর্জাতিক ক্রিকেটে ব্রাজিলের প্রতিনিধিত্ব করছে। তারা ২০০২ সালে আইসিসি অনুমোদিত সদস্যপদের মর্যাদা লাভ করে। ক্রিকেট ব্রাজিল সাবেক ভারতীয় টেস্ট ক্রিকেটার অশোক গান্দোত্রাকে তাদের একজন সদস্য হিসেবে অন্তর্ভুক্ত করে।
ইতিহাস
২০০২ সালে ব্রাজিল আইসিসির সদস্যপদ লাভ করে। ব্রাজিল প্রথম আন্তর্জাতিক ম্যাচ খেলে ২০০৬ সালে, আমেরিকান্স চ্যাম্পিয়নশিপে বিভাগ তিনে তারা সুরিনামের বিপক্ষে খেলে।
প্রিন্সেপ ঘাট
প্রিন্সেপ ঘাট হল কলকাতায় হুগলি নদীর তীরে ব্রিটিশ যুগে নির্মিত একটি ঘাট। ঘাটটি মহামতি অশোকের শিলালিপির পাঠোদ্ধারকারী প্রাচ্যবিদ জেমস প্রিন্সেপের স্মৃতিতে নির্মিত হয়। এর প্যালাডিয়ান পোর্চটির নকশা করেন ডব্লিউ ফিজগেরাল্ড। ঘাটটি নির্মিত হয় ১৮৪১ সালে। বিদ্যাসাগর সেতু এই ঘাটের ঠিক পাশেই তৈরি হয়েছে।
প্রিন্সেপ ঘাটটি ফোর্ট উইলিয়াম দুর্গের ওয়াটার গেট ও সেন্ট জর্জেস গেটের মাঝে অবস্থিত। এটি ১৮৪১ সালে নির্মিত হয় এবং অ্যাংলো-ইন্ডিয়ান ইতিহাসবিদ জেমস প্রিন্সেপের নামে নামাঙ্কিত। ঘাটের মূল গ্রিকো-গথিক স্থাপত্যটি ২০০১ সালের নভেম্বর মাসে পশ্চিমবঙ্গ সরকারের পূর্ত মন্ত্রক সংস্কার করেছে। এটির রক্ষণাবেক্ষণও উক্ত মন্ত্রকই করে থাকে। প্রথম দিকে প্রিন্সেপ ঘাট ব্রিটিশদের সব যাত্রীবাহী জাহাজের যাত্রী ওঠানামার কাজে ব্যবহার করা হত।
প্রিন্সেপ ঘাট কলকাতার সচেয়ে পুরনো দর্শনীয় স্থানগুলির একটি। সপ্তাহান্তে অনেক মানুষ এখানে বেড়াতে আসেন। নদীর গা ঘেঁষে রাস্তায় খাবারের দোকান রয়েছে। ঘাটের কাছে চল্লিশ বছরের পুরনো আইসক্রিম ও ফাস্ট ফুড বিক্রির একটি কেন্দ্র আছে। এখানে অনেক মানুষ আসেন। তরুণদের মধ্যে এই কেন্দ্রটি বেশ জনপ্রিয়। এখান থেকে অনেকে নদীতে নৌকায় প্রমোদভ্রমণে যান। ২০১২ সালের ২৪ মে প্রিন্সেপ ঘাট থেকে বাজে কদমতলা ঘাট পর্যন্ত দুই কিলোমিটার পথে সৌন্দর্যায়িত নদীতীরের উদ্বোধন করা হয়েছে। এই অংশটি আলোকমালা, বাগান, প্রমোদপথ, ফোয়ারা দিয়ে সাজানো হয়েছে এবং এই অংশের ঘাটগুলির সংস্কার করা হয়েছে।
বলিউডে নির্মিত পরিণীতা ছবির একটি গানের শ্যুটিং প্রিন্সেপ ঘাটে হয়েছে।
প্রিন্সেপ ঘাটের পাশেই পূর্ব রেলের অধীনস্থ কলকাতা চক্ররেলের একটি স্টেশন আছে। স্টেশনটির নামও "প্রিন্সেপ ঘাট"। এই স্টেশনের কোড পিপিজিটি।
ঘাটের নিকটবর্তী ম্যান-অ-ওয়ার জেটিটি কলকাতা বন্দর কর্তৃপক্ষের মালিকানাধীন। এটি দ্বিতীয় বিশ্বযুদ্ধে কলকাতা বন্দরের গৃহীত ভূমিকার স্মৃতি বহন করছে। জেটিটি এখন মূলত ভারতীয় নৌবাহিনী ব্যবহার করে। এটির রক্ষণাবেক্ষণ করা হয়।
স্ট্যানলি কুবরিকের চলচ্চিত্রের তালিকা
স্ট্যানলি কুবরিক (১৯২৮-১৯৯৯) তার কর্মজীবনে তেরটি পূর্ণদৈর্ঘ্য চলচ্চিত্র এবং তিনটি স্বল্পদৈর্ঘ্য প্রামাণ্য চলচ্চিত্র পরিচালনা করেন। পরিচালক হিসেবে তার সৃষ্টিকর্ম, বিভিন্ন ঘরানার বিস্তার, ব্যাপকভাবে অত্যন্ত প্রভাবশালী হিসেবে বিবেচিত হয়।
কুবরিক ১৯৫১ সালে ডে অব দ্য ফাইট স্বল্পদৈর্ঘ্য প্রামাণ্য চলচ্চিত্রের মাধ্যমে পরিচালনায় আত্মপ্রকাশ করেন, পরবর্তী বছরের শেষের দিকে নির্মাণ করেন ফ্লাইং পাদ্রে। ১৯৫৩ সালে, তিনি তার প্রথম পূর্ণদৈর্ঘ্য চলচ্চিত্র ফিয়ার অ্যান্ড ডিজায়ার পরিচালনা করেন। যুদ্ধবিরোধী রূপক থিমগুলি তার পরবর্তীকালের চলচ্চিত্রগুলিতে পুনরায় আবির্ভূত হয়। তার পরবর্তী সৃষ্টিকর্মগুলি হল ফিল্ম নয়ার চলচ্চিত্র কিলার'স কিস (১৯৫৫) এবং দ্য কিলিং (১৯৫৬)। সমালোচক রজার ইবার্ট দ্য কিলিং চলচ্চিত্রের প্রশংসা করেছেন এবং এটিকে কুবরিকের "প্রথম পরিণত পূর্ণদৈর্ঘ্য" চলচ্চিত্র বলে অভিহিত করেছেন। কুবরিক এরপর কার্ক ডগলাস অভিনীত দুটি হলিউড চলচ্চিত্র পরিচালনা করেন: প্যাথস অব গ্লোরি (১৯৫৭) এবং স্পার্টাকাস (১৯৬০)। স্পার্টাকাস শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব পুরস্কার জিতে। তার পরবর্তী চলচ্চিত্র ছিল ললিতা (১৯৬২), যেটি ভ্লাদিমির নাবোকভের একই নামের উপন্যাসের একটি রূপান্তর। এটি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনীত হয়েছিল। তার ১৯৬৪ সালের স্নায়ুযুদ্ধ বিদ্রুপ চলচ্চিত্র ডক্টর স্ট্রেঞ্জলাভ যেখানে পিটার সেলার্স এবং জর্জ সি. স্কট অভিনয় করেছেন, যেটি শ্রেষ্ঠ চলচ্চিত্র বিভাগে বাফটা পুরস্কার পায়। দ্য কিলিং চলচ্চিত্রের পাশাপাশি, এটি রটেন টমেটোস অনুসারে কুবরিক পরিচালিত সর্বোচ্চ রেট প্রাপ্ত চলচ্চিত্র।
১৯৬৮ সালে, কুবরিক মহাকাশ মহাকাব্য ২০০১: আ স্পেস অডিসি (চলচ্চিত্র) চলচ্চিত্র পরিচালনা করেন। এটি এখন পর্যন্ত নির্মিত সবচেয়ে প্রভাবশালী চলচ্চিত্রের মধ্যে ব্যাপকভাবে বিবেচিত। চলচ্চিত্রে বিশেষ প্রভাব পরিচালক হিসাবে কুবরিক তার একমাত্র ব্যক্তিগত একাডেমি পুরস্কার অর্জন করেছিল। তার পরবর্তী প্রকল্প, ডিস্টোপিয়ান আ ক্লকওয়ার্ক অরেঞ্জ (১৯৭১), অ্যান্থনি বার্জেসের ১৯৬২ সালের উপন্যাসের প্রাথমিকভাবে এক্স-রেট প্রাপ্ত অভিযোজন ছিল। "অতি-হিংসা" চলচ্চিত্রের চিত্রায়ন দ্বারা অনুপ্রাণিত অপরাধের প্রতিবেদন প্রকাশের পরে, কুবরিক যুক্তরাজ্যে চলচ্চিত্রটির পরিবেশনা প্রত্যাহার করেছিলেন। তখন কুবরিক তার পূর্বের দুটি ভবিষ্যৎবাদী চলচ্চিত্রের পর ব্যারি লিন্ডন (১৯৭৫) পরিচালনা করেন। এটি বাণিজ্যিকভাবে সাফল্য না পেলেও, মিশ্র পর্যালোচনা লাভের পাশাপাশি ৪৮তম একাডেমি পুরস্কারে চারটি অস্কার জিতেছে। ১৯৮০ সালে, কুবরিক জ্যাক নিকোলসন এবং শেলি ডুভল অভিনীত স্টিভেন কিংয়ের উপন্যাস অবলম্বনে দ্য শাইনিং নির্মাণ করেন। যদিও কুবরিককে সে সময়ে নিকৃষ্ট পরিচালক বিভাগে গোল্ডেন রাস্পবেরি পুরস্কারের জন্য মনোনীত করা হয়েছিল, দ্য শাইনিং এখন সর্বকালের সর্বশ্রেষ্ঠ ভৌতিক চলচ্চিত্রগুলির মধ্যে একটি হিসাবে বিবেচিত হয়। সাত বছর পর, তার ভিয়েতনাম যুদ্ধের চলচ্চিত্র ফুল মেটাল জ্যাকেট মাক্তি পায়। রটেন টমেটোস এবং মেটাক্রিটিক অনুসারে এটি কুবরিকের পরবর্তী চলচ্চিত্রগুলির মধ্যে সর্বোচ্চ রেটিং প্রাপ্ত চলচ্চিত্র। ১৯৯০-এর দশকের গোড়ার দিকে, কুবরিক দ্য আরিয়ান পেপার্স নামে একটি হলকাস্ট চলচ্চিত্র পরিচালনার তিনি স্টিভেন স্পিলবার্গের শিন্ডলার্স লিস্ট চলচ্চিত্রের সাথে প্রতিদ্বন্দ্বিতা করতে দ্বিধাগ্রস্ত ছিলেন এবং প্রকল্পে ব্যাপকভাবে কাজ করার পরে "গভীরভাবে বিষণ্ণ" হয়ে পড়েছিলেন। তার চূড়ান্ত চলচ্চিত্র, টম ক্রুজ এবং নিকোল কিডম্যান অভিনীত যৌনউত্তেজক থ্রিলার আইজ ওয়াইড শাট, ১৯৯৯ সালে মরণোত্তর মুক্তি পায়। তার একটি অসমাপ্ত প্রকল্প যেটিকে কুব্রিক পিনোকিও হিসাবে উল্লেখ করেছিলেন, পরবর্তীতে স্পিলবার্গ সেটিকে এ.আই. আর্টিফিশিয়াল ইন্টেলিজেন্স নামে ২০০১ সালে মুক্তি দেন।
১৯৯৭ সালে, ভেনিস চলচ্চিত্র উৎসব কুবরিককে আজীবন কৃতিত্বের জন্য গোল্ডেন লায়ন প্রদান করে। একই বছর, তিনি ডিরেক্টরস গিল্ড অব আমেরিকা লাইফটাইম অ্যাচিভমেন্ট অ্যাওয়ার্ড পান, যেটিকে তখন ডি.ডব্লিউ. গ্রিফিথ পুরস্কার বলা হত। ১৯৯৯ সালে, ব্রিটিশ অ্যাকাডেমি অব ফিল্ম অ্যান্ড টেলিভিশন আর্টস (বাফটা) কুবরিককে ব্রিটানিয়া অ্যাওয়ার্ডস প্রদান করে। তার মৃত্যুর পর, বাফটা তার সম্মানে পুরস্কারটির নতুন নামকরণ করে: "দ্য স্ট্যানলি কুবরিক ব্রিটানিয়া অ্যাওয়ার্ডস ফর এক্সেলেন্স ইন ফিল্ম"। ২০০০ সালে তিনি মরণোত্তর বাফটা ফেলোশিপ লাভ করেন।
ভাগ্যকুল জমিদার বাড়ি
ভাগ্যকুল জমিদার বাড়ি বাংলাদেশ এর মুন্সীগঞ্জ জেলার শ্রীনগর উপজেলার ভাগ্যকুল গ্রামে অবস্থিত এক ঐতিহাসিক জমিদার বাড়ি।
অবকাঠামো
প্রথমে একটি বাড়ি নির্মাণ করা হয়। পরে আরো চারটি বাড়ি নির্মাণ করা হয়। সবগুলো বাড়িই গ্রীক স্থাপত্যের আদলে তৈরি করা হয়। এছাড়াও এখানে কয়েকটি মন্দির ও বাড়ির সৌন্দর্যের জন্য পুকুরসহ অনেক কিছু নির্মাণ করা হয়।
বান হাফিজ জী
বান হাফিজ জী পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ এবং এটি মিয়ানওয়ালী তহসিলের মধ্যে অবস্থান করছে।
আজ জাহির জেলা
আজ জাহির জেলা হল ইয়েমেনের আল জাফ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ২৫৭০৪ জন।
ডেলাওয়্যার রুট ১এ
ডেলাওয়্যার রুট ১এ(ডিই ১এ) যুক্তরাষ্ট্রের ডেলাওয়্যার এ অবস্থিত, একটি রাজ্য মহাসড়ক। ডিই ১এ, ২.৯২ মাইল লম্বা। রাস্তাটি দক্ষিণের ডিই ১বি থেকে শুরু হয়ে, উত্তরের  ডিই ১  এ গিয়ে শেষ হয়। ডিই ১এ, ১৯৩২ সালে তৈরী করা হয়। রাস্তাটি আজ অবধি বিদ্যমান রয়েছে।
রাস্তার বিবরণ
ডিই ১এ, ২.৯২ মাইল লম্বা। রাস্তাটি দক্ষিণের ডিই ১বি থেকে শুরু হয়ে, উত্তরের ডিই ১  এ গিয়ে শেষ হয়। ডিই ১এ, ১৯৩২ সালে তৈরী করা হয়।
ইতিহাস
ডিই ১এ, ১৯৩২ সালে তৈরী করা হয়। রাস্তাটি আজ অবধি বিদ্যমান রয়েছে।
নরউইচ ইভেনিং নিউজ
নরউইচ ইভেনিং নিউজ, একটি দৈনিক স্থানীয় সংবাদপত্র, যা নরউইচ, নরফোক, ইংল্যান্ড থেকে প্রকাশিত।। এটি নরউইচের সবচেয়ে বেশি বিক্রি হওয়া সংবাদপত্র।   ২১ ফেব্রুয়ারি ২০১১ তারিখে কাগজটি সকাল ৬ টায় ছাপা হয়েছিল, যেমন গল্পগুলি আগের দিন লেখা হয়েছিল।
নরউইচ ইভেনিং নিউজ পত্রিকার ভগিনী সংবাদপত্র হলো ইস্টার্ন ডেইলি প্রেস।
জন লোডেন
জন হপকিন্স লোডেন (জন্ম ১ মে ১৯৫৩) ব্রিটিশ শিল্পকলা ইতিহাসবিদ যিনি কোর্টউল্ড ইনস্টিটিউটে শিল্পের ইতিহাসের অধ্যাপক, যেখানে তিনি ১৯৮২ সালে যোগদান করেন।
লোডেন কেমব্রিজ বিশ্ববিদ্যালয়ের একজন স্নাতক এবং পূর্বে সেন্ট অ্যান্ড্রুজে পড়াশোনা করেন। আলোকিত পাণ্ডুলিপিতে তাঁর বিশেষত্ব রয়েছে।
তথ্যসূত্র
<references group="" responsive="1">
সৌদাগর (১৯৭৩-এর চলচ্চিত্র)
সৌদাগর (सौदागर; অর্থঃ "ব্যাপারী") হচ্ছে ১৯৭৩ সালের একটি হিন্দি চলচ্চিত্র যেটি সুধেন্ধু রায় পরিচালনা করেছিলেন। চলচ্চিত্রটি নরেন্দ্রনাথ মিত্র এর লেখা 'রস' উপন্যাস অবলম্বনে তৈরি করা হয়েছিলো। চলচ্চিত্রটিতে নূতন এবং অমিতাভ বচ্চন মুখ্য ভূমিকায় ছিলেন। চলচ্চিত্রটির কাহিনী এবং সঙ্গীত ছিলো হৃদয়স্পর্শী।
কাহিনী
মোতি (অমিতাভ বচ্চন) একজন "গুড়" (অপরিশোধিত ঘন বেত চিনি) ব্যবসায়ী যিনি "খাজুর" (খেজুর-অমৃত) তৈরি মৌসুমী গুড়ের ব্যবসায় করেন। অমৌসুমের সময়, তিনি ফুলবানু নামের একটি মেয়েকে পেয়ে তার প্রেমে পড়ে যান। মোতি ফুলবানুর বাবার কাছে গেলেন, যিনি মেহের (যৌতুক) চেয়েছিলেন, যা তার নেই।
মজুবি (নূতন), একজন বিধবা, যিনি মোতির ব্যবসায়িক সহযোগী, গুড়কে বিক্রি করার জন্য প্রস্তুত করেন। তার গুড় (এবং ফলস্বরূপ মোতির) খুব বিখ্যাত এবং লোকে সবসময় মোতির কাছ থেকে কিনতে পছন্দ করে। মোতি মজুবিকে বিয়ে করার সিদ্ধান্ত নিয়েছে যাতে তার তাকে কোনও অর্থ দিতে হবে না এবং সে কারণেই আরও বেশি তাড়াতাড়ি বাঁচাতে পারে। মোতির ঘরের উদ্দেশ্য সম্পর্কে অজানা মজুবি প্রথমে প্রস্তাবটি শুনে অবাক হলেও পরে তা গ্রহণ করেন। মৌসুমের শেষে, মোতি মেহেরের জন্য যথেষ্ট পরিমাণে সঞ্চয় করে এবং মজুবীকে তালাক দেয়।
এই ঘটনাটি মজুবি এবং সম্প্রদায়ের লোককে হতবাক করেছে। মোতি ফুলবানুর বাবার সাথে দেখা করে আবারও মেয়ের হাত চেয়েছে। মেহের সাথে সন্তুষ্ট হয়ে সে তার মেয়েকে (ফুলবানু) মোতির সাথে বিয়ে দেয়। গুড় মৌসুম না আসা পর্যন্ত সব ঠিক আছে। ফুলবানু গুড় তৈরিতে ভয়ানক, এবং মোতির গ্রাহকরা তাঁর দোকান থেকে কেনা বন্ধ করে দেন। এদিকে একটি মাছ ব্যবসায়ী (মাঝি) মজুবীকে তার সাথে বিয়ে করতে বলে। তিনি তার সাথে এই কথা বলতে সত্যবাদী যে তাঁর ছোট বাচ্চা রয়েছে এবং মজুবি তাদের দেখাশোনা করতে চান। তিনি সর্বদা সৌজন্যে তার সাথে আচরণ করেন।
এটি গুড় মৌসুমের প্রায় শেষ, এবং মোতি সে বছর ভাল লাভ করে না। মজুবিকে তাঁর বিক্রি করার জন্য গুড়ের কয়েকটি টুকরা তৈরি করার অনুরোধ করা ছাড়া শেষ পর্যন্ত তাঁর আর কোনও উপায় নেই। সে খেজুর অমৃতের দুটি ক্যান নিয়ে তার স্বামীর বাড়িতে মজুবীর কাছে গিয়ে তাকে তাকে কিছু গুড় বিক্রি করার অনুরোধ জানায়। তার পরে আছেন ফুলবানু। প্রথমে মজুবি মোতিকে দেখে খুব রেগে গিয়েছিলেন তবে বুঝতে পেরেছেন যে তিনি করুণাময় অবস্থায় আছেন এবং পরোক্ষভাবে তাঁর কাছে ক্ষমা প্রার্থনা করছেন। তিনি ফুলবানুকে একটি বেড়ার পিছনে থেকে সমস্ত কিছু শুনছেন তাও দেখেন। দুই মহিলার চোখের মিলন হওয়ার সাথে সাথে তারা কান্নাকাটি শুরু করে এবং একে অপরকে স্নেহে জড়িয়ে ধরে। চলচ্চিত্রটি এই দৃশ্যের সাথে শেষ হয় (অনুমিত যে মজুবি মোতিকে ক্ষমা করেছেন)।
সঙ্গীত
চলচ্চিত্রটির সঙ্গীত পরিচালক ছিলেন রবীন্দ্র জৈন, গানগুলো হলোঃ
মোখলেসুর রহমান (ঠাকুরগাঁওয়ের রাজনীতিবিদ)
মোঃ মোখলেসুর রহমান (জন্ম: ১ জানুয়ারি ১৯৩৫) বাংলাদেশের ঠাকুরগাঁও জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদেশ আওয়ামীলীগ এর একজন রাজনৈতিক নেতা।
প্রাথমিক জীবন
জনাব মোঃ মোখলেসুর রহমান বাংলাদেশের ঠাকুরগাঁও জেলায় জন্মগ্রহণ করেন।
রাজনৈতিক জীবন
জনাব মোঃ মোখলেসুর রহমান বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে ঠাকুরগাঁও থেকে জাতীয় সংসদ নির্বাচন এর নির্বাচনি এলাকা ঠাকুরগাঁও-৩ থেকে নির্বাচিত হন।
আমস পিপার
আমস পিপার (, Amos Pieper; জন্ম: ১৭ জানুয়ারি ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব আরমিনিয়া বিলেফেল্ড এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
জার্মান ফুটবল ক্লাব নর্ডকির্খেনের যুব পর্যায়ের হয়ে খেলার মাধ্যমে পিপার ফুটবল জগতে প্রবেশ করেছেন এবং পরবর্তীকালে ইউনিয়ন লুডিংহাউসেন এবং বরুসিয়া ডর্টমুন্ডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব বরুসিয়া ডর্টমুন্ড ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; বরুসিয়া ডর্টমুন্ড ২-এর হয়ে তিনি ৩৪ ম্যাচে ১টি গোল করেছেন। ২০১৮–১৯ মৌসুমে, তিনি বরুসিয়া ডর্টমুন্ড ২ হতে আরমিনিয়া বিলেফেল্ডে যোগদান করেছেন।
২০১৫ সালে, পিপার জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।
প্রারম্ভিক জীবন
আমস পিপার ১৯৯৮ সালের ১৭ই জানুয়ারি তারিখে জার্মানির লুডিংহাউসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পিপার জার্মানি অনূর্ধ্ব-১৮ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ১৬ই নভেম্বর তারিখে তিনি নেদারল্যান্ডস অনূর্ধ্ব-১৮ দলের বিরুদ্ধে এক প্রীতি ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
সাংবাদিকতা
সাংবাদিকতা হল বিভিন্ন ঘটনাবলী, বিষয়, ধারণা, মানুষ, প্রকৃতি, পরিবেশ, সমাজ, রাষ্ট্র  সম্পর্কিত প্রতিবেদন তৈরি ও পরিবেশন, যা উক্ত দিনের প্রধান সংবাদ এবং তা সমাজে প্রভাব বিস্তার করে। এই পেশায় শব্দটি দিয়ে তথ্য সংগ্রহের কৌশল ও সাহিত্যিক উপায় অবলম্বনকে বোঝায়। মুদ্রিত, টেলিভিশন, বেতার, ইন্টারনেট, এবং পূর্বে ব্যবহৃত নিউজরিল সংবাদ মাধ্যমের অন্তর্গত।
ধরন
বিভিন্ন ধরনের পাঠকের জন্য সাংবাদিকতার বিভিন্ন ধরন রয়েছে। একটি একক প্রকাশনায় (যেমন সংবাদপত্র) বিভিন্ন ধরনের সাংবাদিকতা উপাদান থাকে এবং প্রত্যেক উপাদান বিভিন্ন আঙ্গিকে উপস্থাপন করা হয়। সংবাদপত্র, ম্যাগাজিন বা ওয়েবসাইটের প্রত্যেকটি বিভাগ ভিন্ন ভিন্ন পাঠকের জন্য সংবাদ সরবরাহ করে থাকে। সাংবাদিকতার কয়েকটি উল্লেখযোগ্য ধরন হলঃ
সাম্প্রতিক সময়ে সামাজিক মাধ্যমের বিকাশের ফলে সাংবাদিকতাকে একটি প্রক্রিয়া না বলে নির্দিষ্ট সংবাদ পণ্য বলে অভিহিত করার বিষয়ে যুক্তি উপস্থাপন করা হচ্ছে। এই বিবেচনায়, সাংবাদিকতা হল এক ধরনের অংশগ্রহণমূলক প্রক্রিয়া যেখানে একাধিক লেখক ও সাংবাদিক এবং সামাজিকভাবে মধ্যস্থতাকারী জনগণ জড়িত থাকে।
ভূমিকা
১৯২০ এর দশকে যখন আধুনিক সাংবাদিকতা রূপ ধারণ করতে শুরু করে লেখক ওয়াল্টার লিপম্যান এবং মার্কিন দার্শনিক জন ডিউয়ি গণতন্ত্রে সাংবাদিকতার ভূমিকা নিয়ে বিভিন্ন যুক্তি-তর্ক উপস্থাপন করেন। তাদের এই ভিন্ন ভিন্ন দর্শন এখনো সমাজ ও রাষ্ট্রে সাংবাদিকতার ভূমিকা বিষয়ে যুক্তি প্রদর্শনে ব্যবহৃত হয়।
পেশাদারী ও নৈতিক মানদণ্ড
বিদ্যমান নৈতিক মানদণ্ডে ভিন্নতা রয়েছে, বেশিরভাগই রীতিতে সত্যতা, সূক্ষ্মতা, বিষয়বস্তুর উদ্দেশ্য, পক্ষপাতহীনতা, এবং কৈফিয়ত – এই বিষয়গুলো সাধারণ উপাদান হিসেবে অন্তর্ভুক্ত রয়েছে। এই উপাদানসমূহ সংবাদ করার মত তথ্য সংগ্রহ করতে এবং জনগণের কাছে প্রচার করতে ব্যবহৃত হয়।
কিছু সাংবাদকিতার নৈতিকতার বিধিতে, বিশেষ করে ইউরোপীয় বিধিতে, সংবাদে জাতি, ধর্ম, লিঙ্গ বিষয়ক, এবং শারীরিক ও মানসিক অক্ষমতা নিয়ে বৈষম্যমূলক সূত্র বিষয়েরও অন্তর্ভুক্তি রয়েছে। আবার কিছু ইউরোপীয় নৈতিকতার বিধিতে, সকল সংবাদপত্র ইনডিপেন্ডেন্ট প্রেস স্ট্যান্ডার্টস অর্গানাইজেশনের বিধি মেনে চলতে বাধ্য এবং তা যুক্তরাজ্যেও প্রচলিত। এই বিধিতে জনগণের গোপনীয়তাকে সম্মান দেওয়া এবং নিখুঁতভাবে কাজ নিশ্চিত করা অন্তর্ভুক্ত।
সরকারি টেকনিক্যাল স্কুল ও কলেজ, পাবনা
পাবনা জেলার সদর উপজেলায় ১৮৮৯ খ্রি. প্রতিষ্ঠিত হওয়া বর্তমানের পাবনা সরকারি টেকনিক্যাল স্কুল এন্ড কলেজের শিক্ষা ব্যবস্থা অত্যাধুনিক মডেল হিসাবে সুনামের সাথে ব্যাপক পরিচিতি লাভ করেছে। এটি কারিগরি শিক্ষা বোর্ডের অধিনে পরিচালিত একটি শিক্ষা প্রতিষ্ঠান ​
শিক্ষাকার্যক্রম
বর্তমানে প্রতিষ্ঠানটিতে এসএসসি এইচএসসি ও চার বছর মেয়াদি ডিপ্লোমা ইঞ্জিনিয়ারিং কোর্স চালু আছে।
প্রতিষ্ঠানে বিদ্যমান কোর্স সমূহঃ
টেকনোলজি
একাডেমিক টেকনোলজি সমূহের মধ্যে রয়েছে
মার্টিন লিন
মার্টিন লিন (৩১ আগস্ট ১৯৫১ - ১৫ এপ্রিল ২০০৫) ছিলেন একজন ব্রিটিশ এবং নাইজেরীয় ইতিহাসবিদ এবং একাডেমিক, আফ্রিকান ইতিহাসে বিশেষজ্ঞ। ইলোরিন বিশ্ববিদ্যালয়ে অধ্যাপনা করার পর, তিনি কুইন্স ইউনিভার্সিটি বেলফাস্টের আফ্রিকান ইতিহাসের অধ্যাপক ছিলেন। তিনিই প্রথম ব্যক্তি যিনি আয়ারল্যান্ডে আফ্রিকান ইতিহাসে অধ্যাপক পদে অধিষ্ঠিত হন।
তথ্যসূত্র
<references group="" responsive="1">
অক্সফোর্ডশায়ার গার্ডিয়ান
অক্সফোর্ডশায়ার গার্ডিয়ান গ্রুপ ইংল্যান্ডের অক্সফোর্ডশায়ারে ছয়টি মুক্ত পত্রিকার সংকলন বিতরণ করে। জুলাই ২০১১ সালে প্রতিষ্ঠিত পত্রিকার সংস্করণগুলি উইটনি ও কার্টারটন, অক্সফোর্ড সিটি, অ্যাবিংডন, ডিডকোট, ওয়ালিংফোর্ড এবং ওয়ান্টেজ এবং গ্রোভ থেকে প্রকাশিত হয়। অক্সফোর্ডশায়ার গার্ডিয়ান দাবি করে যে, অক্সফোর্ডশায়ারে তাদেরই সর্বোচ্চ প্রচলনের রয়েছে।
<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (November 2015)">উদ্ধৃতি প্রয়োজন  ]
খবরের কাগজটি মে ২০১৮ এ বন্ধ হয়ে গেছে।
ধার রাজ্য
ধার রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সিতে অবস্থিত রাজ্যগুলির মধ্যে এটি ছিল একটি তোপ সেলামী সম্মানপ্রাপ্ত আশ্রিত রাজ্য। ১৭৩০ খ্রিস্টাব্দের আশেপাশে এই রাজ্যটি মারাঠা সাম্রাজ্যের অন্যতম গুরুত্বপূর্ণ হয়ে ওঠে। ১৯৪১ খ্রিস্টাব্দের জনগণনা অনুসারে রাজ্যটি ক্ষেত্রফল জুড়ে বিস্তৃত ছিল এবং এর মোট জনসংখ্যা ছিল ২,৫৩,২১০ জন। বর্তমান মধ্যপ্রদেশের ধার জেলায় অবস্থিত ধার শহরটি ছিল এই রাজ্যের রাজধানী এবং প্রশাসনিক সদর। তবে ১৯২৮ খ্রিস্টাব্দের পূর্বে বর্তমান মহারাষ্ট্রের মলথান অঞ্চলে এই রাজ্যের শাসকগণের রাজ নিবাস ছিল, ১৯৩২ খ্রিস্টাব্দের মধ্যে তা পরিবর্তিত হয়। ১৯৪৮ খ্রিস্টাব্দে এটি ভারতীয় অধিরাজ্যের মধ্য ভারতের অংশীভূত করা হয়।
২১°৫৭' ও ২৩°১৫' উত্তর অক্ষাংশ এবং ৭৪°৩৭' ও ৭৫°৩৭' পূর্ব দ্রাঘিমার মধ্যে অবস্থিত ধার রাজ্যটির উত্তর দিকে ছিল রৎলাম এবং সৈলানা রাজ্য; পূর্ব দিকে ছিল গোয়ালিয়র এবং ইন্দোর রাজ্যদুটি; দক্ষিণ দিকে ছিল বড়ওয়ানি রাজ্য, এবং পশ্চিম দিকে ছিল ঝাবুয়া রাজ্য এবং গোয়ালিয়র ও ইন্দোর রাজ্যের অংশবিশেষ।
পূর্বতন এই রাজ্যটির রাজপরিবারের বর্তমান প্রধান হলেন শ্রী হেমেন্দ্র সিংহ রাও পাওয়ার।
ইতিহাস
১৭২৯ খ্রিস্টাব্দে রাজা উদজীরাও পাওয়ার বর্তমান (ব্রিটিশ ভারতে অবস্থিত) ধার দেশীয় রাজ্যটির পত্তন ঘটান। বিশ্বাসযোগ্যতা এবং দক্ষতার কারণে এই মারাঠা সেনাধ্যক্ষ ছত্রপতি থেকে প্রাপ্ত উপহারস্বরূপ ওই রাজ্যটি পান এবং ধার রাজবংশের সূত্রপাত করেন। তৃতীয় ইঙ্গ মারাঠা যুদ্ধের সময় এই রাজ্যটি নিজেও ঐতিহ্য হারিয়ে বিলুপ্ত হতে থাকে। পরে ১৮১৯ খ্রিস্টাব্দে দশই জানুয়ারি রাজ্যটির শাসক ব্রিটিশ কোম্পানির সাথে একটি সম্পূরক চুক্তি স্বাক্ষর করেন এবং ব্রিটিশ ইস্ট ইন্ডিয়া কোম্পানির অন্যতম বৃহৎ করদ রাজ্যে পরিণত হয়। করদ রাজ্য হওয়ার ফলে প্রত্যক্ষভাবে ব্রিটিশ শাসনের প্রভাব এই রাজ্যে লক্ষ্য করা যেত।
শাসকবর্গ
ধার দেশীয় রাজ্যের শাসকগণ ব্রিটিশদের থেকে বংশপরম্পরায় ১৫ তোপ সেলামী সম্মান অর্জন করেছিলেন।
মানাজির আহসান গিলানি
মানাজির আহসান গিলানি (১৮৯২ — ১৯৫৬) ছিলেন একজন ভারতীয় সুন্নি ইসলামী পণ্ডিত এবং ওসমানিয়া বিশ্ববিদ্যালয়ের ধর্মতত্ত্ব অনুষদের প্রাক্তন ডিন। তিনি তদভীন-ই-হাদীস, মুকাদ্দামা তাদভীন-ই-ফিকহ এবং সওয়ানীহ কাসমি রচনা করেছিলেন ।
জন্ম ও শিক্ষা
গিলানি ১৮৯২ সালের ১ অক্টোবর বিহারের নালন্দা জেলার একটি ছোট্ট গ্রাম গিলানে জন্মগ্রহণ করেছিলেন। তিনি নিজ বাড়িতে প্রাথমিক পড়াশোনা শেষ করেন এবং তারপর তিনি হাকিম বরকত আহমদের কাছে রাজস্থানের টঙ্কে ৬ বছর পড়াশোনা করেন। দারুল উলুম দেওবন্দে (১৩১১-১৩৩২ হি.) তিনি মাহমুদুল হাসান দেওবন্দির কাছে সহীহ বুখারী এবং সুনান আত-তিরমিজী অধ্যয়ন করেন এবং মাহমুদ হাসান দেওবন্দিকে তার আধ্যাত্মিক গুরু হিসাবে গ্রহণ করেন। তিনি আনোয়ার শাহ কাশ্মিরির নিকট সহিহ মুসলিম নিয়ে পড়াশোনা করেছিলেন। দারুল উলুম দেওবন্দের তাঁর অন্যান্য শিক্ষকদের মধ্যে রয়েছে: শব্বির আহমদ উসমানী, আজিজুর রহমান উসমানী, হাবিবুর রহমান উসমানী এবং মিয়া আসগর হোসেন দেওবন্দী প্রমুখ ।
পেশা
গিলানী ওসমানিয়া বিশ্ববিদ্যালয়ে ধর্মতত্ত্ব অনুষদের ২৫ বছর ডিন হিসেবে দায়িত্ব পালন করেছেন। তার ছাত্রদের মধ্যে রয়েছেঃ মুহাম্মদ হামিদুল্লাহ এবং গোলাম আহমদ রাব্বানী।
মৃত্যু এবং উত্তরাধিকার
১৯৫৩ সালের ৯ নভেম্বর থেকে গিলানি হৃদরোগে ভুগছিলেন। ১৯৫৪ সালের মার্চ মাসে দ্বিতীয় হার্ট অ্যাটাকের পরে তাকে পাটনা হাসপাতালে স্থানান্তরিত করা হয় এবং আহমদ আবদুল হাইয়ের দ্বারা চিকিৎসা করা হয়। গিলানিল লেখা ও পড়া নিষেধ ছিল। তিনি ১৯৫৬ সালের ৫ জুন বিহারের জন্মস্থান গিলানে মারা যান। তাঁর জানাজার নামাজের ফসিহ আহমদ আস্থানভি ইমামতি করেন।
১ এবং ২ ডিসেম্বর ২০১৮, ইনস্টিটিউট অব অবজেক্টিভ স্টাডিজ, নয়াদিল্লি পাটনার এএন সিনহা ইনস্টিটিউট অফ সোশ্যাল স্টাডিজ, "মাওলানা মানাজির আহসান গিলানির জীবন ও অবদান" শীর্ষক একটি দুদিনের জাতীয় সম্মেলনের আয়োজন করেছে।
পমেটো
thumb পমেটো হল সংকরিত উদ্ভিদ যা একটি টমেটো গাছ ও আলু গাছকে একসঙ্গে কলমের মাধ্যমে উৎপাদিত হয়, উভয়ই সোলানাসিয়া পরিবারের সদস্য। চেরি টমেটো উদ্ভিদের লতাগুলোতে বেড়ে ওঠে যখন একই উদ্ভিদ থেকে সাদা আলু মাটিতে জন্মায়। আলু ও টমেটো গাছের প্রোটোপ্লাস্ট ফিউশন এর মাধ্যমে এই জাত উদ্ভাবন করা হয়েছে।
প্রেক্ষাপট
১৯ শতকের শুরুর দিকে আলু ও টমেটো কলম সম্পর্কিত ধারণাটি তৈরি হয় যাতে একই উদ্ভিদ থেকে আলু ও টমেটো উভয়ই উৎপাদিত হয়।
পরমহংস পরিব্রাজক উপনিষদ
পরমহংস পরিব্রাজক উপনিষদ (परमहम्स परिव्रजक उपनिस्हद्, ) হল মধ্যযুগের সংস্কৃত পাঠ এবং হিন্দুধর্মের ক্ষুদ্র উপনিষদ। পাঠ্যটি অথর্ববেদের সাথে সংযুক্ত,  এবং সন্ন্যাস উপনিষদের শ্রেণীবদ্ধ।
পরমহংসের আক্ষরিক অর্থ "সর্বোচ্চ হংস" এবং পরিবর্জক অর্থ "বিচরণ"। ভারতীয় ঐতিহ্যে, হংস "অভিবাসী আত্মা" বা পুনর্জন্ম প্রাপ্ত আত্মার প্রতীক। এই শব্দগুলি উপনিষদে উপসর্গযুক্ত, "বিচরণকারী পরমাত্মা (হংস)" সম্পর্কে জ্ঞানকে বোঝায়।
ইতিহাস
পাঠ্যটির রচনাকাল ও রচয়িতা অস্পষ্ট। স্প্রকহফ এর মতে, পাঠ্যটি বেশিরভাগ সন্ন্যাস উপনিষদের পরে রচিত হয়েছিল কারণ এটি তাদের উল্লেখ করে এবং এটি খ্রিস্টাব্দ ২য় সহস্রাব্দ রচিত। আবার এটি সম্ভবত খ্রিস্টাব্দ ১৪ বা ১৫ শতকে রচিত হয়েছিল, দক্ষিণ এশিয়ার ইসলামি সালতানাত আমলে।
মুক্তিকা ক্রমের ১০৮টি উপনিষদের তেলেগু ভাষার সংকলনে, রাম দ্বারা হনুমানের কাছে বর্ণিত, এই উপনিষদটি ৬৬ নম্বরে তালিকাভুক্ত রয়েছে। পাঠ্যটি পরমহংসপরিভ্রাজক উপনিষদ এবং পরমহংসপরিভ্রাজকোপনিষদ নামেও পরিচিত।
গঠন
উপনিষদ ব্রহ্মা এবং ব্রহ্মার পিতা আদি নারায়ণ এর মধ্যে বক্তৃতা হিসাবে উপস্থাপিত হয়েছে। পাঠ্যটি আটটি গদ্য অধ্যায়ে গঠন করা হয়েছে।
বিষয়বস্তু
পাঠ্যটি দাবি করে যে ব্রহ্মা আদি নারায়ণের কাছ থেকে বর্ণ-ধর্ম (শ্রেণী), আশ্রম-ধর্ম (জীবনের পর্যায়), এবং নিজ নিজ কর্তব্য সম্পর্কে শিক্ষা লাভ করেন।
পাঠ্য জোর দিয়ে বলে, মানুষ তার প্রাপ্তবয়স্ক জীবন শুরু করে তিনটি আকাঙ্ক্ষা (পুত্র, সম্পদ ও স্বর্গীয় জগৎ) দিয়ে, এবং এইগুলি অনুসরণ করার জন্য সে স্বার্থপরতা, অহংকার এবং অন্যান্য সুপ্ত আবেগের আশ্রয় নেয়। সময়ের সাথে সাথে, প্রজ্ঞা তার মধ্যে উদিত হয় এবং সে মুক্তির সন্ধান করে। মুক্তির জন্য আকাঙ্ক্ষা, ঘৃণা বা বিচ্ছিন্নতা ত্যাগ করে বিচরণকারী হংসের জীবন খোঁজা উচিত।
সিরাজুল ইসলাম (পঞ্চগড়ের রাজনীতিবিদ)
সিরাজুল ইসলাম (১৯৪৪-২ জুন ১৯৯৭) বাংলাদেশের পঞ্চগড় জেলার রাজনীতিবিদ, আইনজীবী, মুক্তিযোদ্ধা যিনি দিনাজপুর-২ ও পঞ্চগড়-১ আসনের সংসদ সদস্য ছিলেন।
জন্ম ও প্রাথমিক জীবন
সিরাজুল ইসলাম ১৯৪৪ সালে বর্তমান পঞ্চগড় জেলার বোদা উপজেলার ময়দানদীঘি ইউনিয়নের মহাজন পাড়ায় জন্মগ্রহণ করেন। তার পিতার নাম ইমাজ উদ্দীন আহম্মেদ এবং মাতার নাম কবিজান নেছা। সাত বোন ও দুই ভাইয়ের মধ্যে তিনি ছিলেন পঞ্চম।
পারিবারিক জীবন
সিরাজুল ইসলামের একমাত্র ভাই নূরুল ইসলাম সুজন পঞ্চগড়-২ আসনের সংসদ সদস্য ও গণপ্রজাতন্ত্রী বাংলাদেশ সরকার এর রেলপথ মন্ত্রণালয়ের মন্ত্রী।
রাজনৈতিক জীবন
সিরাজুল দিনাজপুর জেলা ছাত্রলীগের প্রতিষ্ঠাতা সভাপতি ছিলেন। ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং ১৯৭১ এর মুক্তিযুদ্ধে তিনি গুরুত্বপূর্ণ ভূমিকা পালন করেন। রাজশাহী বিভাগীয় ছাত্রলীগের সাধারণ সম্পাদকের দায়িত্ব পালন করেন। কেন্দ্রীয় ছাত্রলীগের সহসম্পাদক এবং ডাকসুর সহসম্পাদ হিসেবে দায়িত্ব পালন করেন।
১৯৭০ সালে প্রাদেশিক পরিষদের সদস্য নির্বাচিত হন। মুক্তিযুদ্ধ চলাকালে ৬নং সেক্টরের বেসামরিক উপদেষ্টা ছিলেন। তিনি কেন্দ্রীয় আওয়ামী লীগের ১ম আর্ন্তজাতিক সম্পাদক ছিলেন।
তিনি ১৯৭৩ সালের প্রথম ও ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে দিনাজপুর-২ আসন থেকে সংসদ সদস্য নির্বাচিত হয়েছিলেন।
১৯৭৫ সালে বাকশালের ঠাকুরগাঁও জেলার সাধারণ সম্পাদক হিসেবে দায়িত্ব পালন করেন।
১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পঞ্চগড়-১ আসন হতে সংসদ সদস্য নির্বাচিত হন।
তিনি পঞ্চগড় জেলা আওয়ামীলীগের সভাপতি ছিলেন। তিনি তৃণমূল পর্যায়ের নেতাদের কাছে জনপ্রিয় ছিলেন।
মৃত্যু
সিরাজুল ইসলাম ২ জুন ১৯৯৭ সালে ঢাকার শহীদ সোহরাওয়ার্দী মেডিকেল কলেজ হাসপাতালে ৫৩ বছর বয়সে মৃত্যু বরণ করেন।
সেন্ট্রাল ইউনিভার্সিটি অব সায়েন্স অ্যান্ড টেকনোলজি
সেন্ট্রাল ইউনিভার্সিটি অব সায়েন্স অ্যান্ড টেকনোলজি বাংলাদেশের একটি শিল্প-চালিত বিশ্ববিদ্যালয়। ইংরেজি নামের বর্ণমালায় সংক্ষিপ্ত রূপ হিসেবে  এটি সিউএসটি নামে পরিচিত।
স্কুল এবং প্রোগ্রাম
তিনটি বিদ্যালয়ের অধীনে ছয়টি প্রোগ্রাম (প্রস্তাবিত) রয়েছে  :
টম লাইসেন্স
টম অলিভার লাইসেন্স এফএসএ, এফআরহিস্টএস, একজন ব্রিটিশ ইতিহাসবিদ যিনি ভিক্টোরিয়ান ভোক্তা বর্জ্যের প্রতি অতিরিক্ত আগ্রহ সহ ৯৫০-১২০০ সময়কালের বিশেষজ্ঞ। তিনি ইস্ট অ্যাংলিয়া বিশ্ববিদ্যালয়ের মধ্যযুগীয় ইতিহাস এবং ভোক্তা সংস্কৃতির অধ্যাপক এবং ইস্ট অ্যাংলিয়ান স্টাডিজ সেন্টারের পরিচালক।
ভিক্টোরিয়ান ভোক্তা বর্জ্য নিয়ে তার কাজ, যা তার বই এবং ওয়েবসাইট হোয়াট দ্য ভিক্টোরিয়ান্স থ্রো অ্যাওয়েতে উপস্থাপন করা হয়েছে, যা আন্তর্জাতিক প্রেস কভারেজকে আকর্ষণ করেছে।
তথ্যসূত্র
<references group="" responsive="1">
ইন্দোনেশীয় মোমবাতি নাচ
ইতিহাস
এই নৃত্যের উৎস স্থানীয় লোককাহিনী। লোককাহিনীতে লেখা আছে যে প্রাচীনকালে একটি মেয়ে ছিল যাকে তার হবু স্বামী ব্যবসার জন্য ফেলে রেখে চলে গিয়েছিল। একদিন মেয়েটি তার বাগদানের আংটি হারিয়ে ফেলে, তারপর সে একটি প্লেটে রাখা মোমবাতি ব্যবহার করে গভীর রাত পর্যন্ত এটির সন্ধান করেছিল। এখান থেকেই তারি তিলিন বা মোমবাতি নাচের জন্ম এবং গ্রামের মেয়েদের মধ্যে পরিচিতি শুরু হয়।
পরিবেশনা
এই নৃত্যের বৈশিষ্ট্য এবং অনন্যতা হল মোমবাতির। নৃত্যশিল্পীরা উভয় হাতেই জ্বলন্ত মোমবাতিসহ একটি ছোট প্লেট ধারন করে। নর্তকীরা দলে দলে মোমবাতি সম্বলিত প্লেটটিকে সাবধানে ঘুরিয়ে নৃত্য পরিবেশন করে। প্লেটটি যেন পরে না যায় এবং সর্বদা নর্তকীর তালুর উপরে থাকে তা নিশ্চিত করার জন্য এটি করা হয়।
এই মোমবাতি নাচের সাথে ঐতিহ্যবাহী বাদ্যযন্ত্র এবং বেশ কিছু আধুনিক বাদ্যযন্ত্র ব্যবহার করা হয়। বাদ্যযন্ত্রগুলি হল গিটার, বেহালা, অ্যাকর্ডিয়ান, গং, টোক-টোক, ড্রাম এবং বনং।
ডেলাওয়্যার রুট ৯এ
রাস্তার বিবরণ
ডিই ৯এ, ০.৭৮ মাইল লম্বা। রাস্তাটি দক্ষিণের ডিই ৯ থেকে শুরু হয়ে, উত্তরের ইউএস ১৩ এ গিয়ে শেষ হয়। ডিই ১এ ১৯৭১ সালে তৈরী করা হয়।
ইতিহাস
ডিই ১এ, ১৯৭১ সালে তৈরী করা হয়। রাস্তাটি আজ অবধি বিদ্যমান রয়েছে।
লাল বনমোরগ
লাল বনমোরগ বা লাল বনমুরগি (লাতিন ভাষায়: Gallus gallus) (Red Junglefowl) ফ্যাসিয়ানিডি (Phasianidae) গোত্রের অন্তর্গত সর্বাধিক পরিচিত একটি প্রজাতি। ধরে নেওয়া হয় পৃথিবীর সমস্ত মোরগ-মুরগী আবির্ভূত হয়েছে এই বন মোরগের প্রজাতির কিছুকিছু নমুনার গৃহপালনের মাধ্যমে, তাতে লেগে গেছে কয়েক হাজার বছর। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি। সেকারণে আই. ইউ. সি. এন. বনমোরগকে Least Concern বা আশঙ্কাহীন প্রজাতি হিসেবে তালিকাভুক্ত করেছে। বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বিস্তৃতি
নেপাল, ভুটান, মিয়ানমার, ভারত, বাংলাদেশ, চীন, মালয়েশিয়া, মালদ্বীপ, লাওস, কম্বোডিয়া, পাকিস্তান, সিঙ্গাপুর, ফিলিপাইন, ভিয়েতনাম ও ইন্দোনেশিয়ায় এ পাখি দেখা যায়। এছাড়া অস্ট্রেলিয়া, পূর্ব তিমুর, ফিজি, জ্যামাইকা, ডোমিনিকান প্রজাতন্ত্র, মার্শাল দ্বীপপুঞ্জ, নাউরু, পালাউ, পুয়ের্তো রিকো ও যুক্তরাষ্ট্রে এদের অবমুক্ত করা হয়েছে।
বাংলাদেশে অবস্থা
বাংলাদেশে সিলেট ও চট্টগ্রাম বিভাগের চিরসবুজ বন, চা-বাগান, শেরপুর ও মধুপুর শালবন ও সুন্দরবনে বনমোরগ বাস করে। একসময় প্রায় সব ধরনের বন-জঙ্গলেই এদের দেখা যেত। কিন্তু ব্যাপক শিকারের কারণে আশঙ্কাজনকভাবে এরা কমে গেছে। আদিবাসীদের কারণে পাহাড়ি বনেও এরা প্রায় বিলুপ্তির পথে। এখনো পার্বত্য চট্টগ্রামের কোনো কোনো হাটবাজারে বনমোরগ বিক্রি হয়। তবে সিলেটের চা-বাগান ও সুন্দরবনে এরা মোটামুটি ভালো অবস্থায় আছে।
উপপ্রজাতি
অঞ্চলভেদে লাল বনমোরগের একাধিক উপপ্রজাতি দেখা যায়। এরা হল:
বিবরণ
লাল বনমোরগ খুব সুন্দর ঝালরাবৃত লালচে, সোনালি ও কালো পালক জড়িত পিঠ ও ডানাসম্বৃদ্ধ একটি পাখি। কপোল থেকে পালকহীন মাংসল মণি বা কোম্ব বের হয়েছে। ঠোঁটের নিচে ও কানের সামনে থেকে বের হয়েছে দুটি লাল লতিকা বা পর্দা। পালকহীন চোখের চারিদিকের চামড়া লালচে, নিচের দিকে কালচে। প্রলম্বিত লেজের পালক নিচের দিকে বাঁকানো। বনমুরগী তুলনায় ছোট ও লেজে বাহারি পালক নেই। দেহের পালক সোনালী আভাযুক্ত বাদামী, তার সাথে সামান্য গাঢ় দাগ। মণি, লতিকা ও চোখের কোল বনমোরগের তুলনায় তেমন দর্শনীয় নয়। thumb|left| বনমুরগী
আচরণ
লাল বনমোরগ-মুরগী একাকী, জোড়ায় বা ছোট দলে ঘুরে বেড়ায়। মাটি থেকে কুড়িয়ে বিভিন্ন শস্যদানা, ঘাসের গোড়া, কচিপাতা, কেঁচো, কীটপতঙ্গ, ফল এসব খায়। খুব ভোরে ও সন্ধ্যার আগে আগে বনের পাশের খোলা জায়গায় খাবার খেতে আসে। শীতের সময় কুয়াশা থাকা অবস্থায় খাদ্যের সন্ধানে বের হয়। বনের কোনো গাছতলায় পাকা ফল ঝরে পড়া শুরু করলে বনমোরগ-বনমুরগী প্রতিদিন সকাল-বিকাল সেই গাছতলায় আসে। আবার বনের বড় গাছে উঠেও এদের ফল খেতে দেখা গেছে। রাত কাটায় উঁচু গাছের ডালে বা বাঁশঝাড়ে। সামান্য শব্দে ভীত হয়ে উড়ে গিয়ে বসবে গাছের মগডালে। পালানোর সময় পোষা মুরগির মতোই কক্ কক্ করে ডাকে।
লাল বনমোরগ বিশেষভাবে একটি আঞ্চলিক পাখি, অর্থাৎ এরা নিজেদের নির্ধারিত সীমায় বসবাস করে, অন্যের অনুপ্রবেশ মোটেও বরদাশত করতে পারে না। প্রজননকালের শুরুতে এ আচরণ অধিকহারে দেখা যায়। এসময় দলপতি বা শক্তিমান মোরগ তিন থেকে পাঁচটি মুরগী নিয়ে দল গঠন করে ঘুরে বেড়ায়। কমবয়েসী মোরগেরা পৃথকভাবে দুই বা তিন সদস্যের দল গঠন করে। গবেষণায় প্রমাণিত হয়েছে যে, লাল বনমুরগীর বীর্য ফেলে দেবার ক্ষমতা রয়েছে। এরা কেবল দলপতি মোরগের বীর্যই গ্রহণ করে, অন্যসব মোরগের বীর্য ফেলে দেয়। thumb|left|বনমোরগ-মুরগী, অঙ্কিত চিত্র
প্রজনন
জানুয়ারি থেকে অক্টোবর প্রজননকাল। বনের নির্জন স্থানে পায়ের নখ আঁচড়িয়ে মাটিতে সামান্য গর্ত করে তাতে লাল বনমুরগি শুকনো ঘাস ও কাঠিকুটি বিছিয়ে বাসা বানায়। ডিম পাড়ে পাঁচ-ছয়টি; রং হালকা থেকে গাঢ় বাদামি। লাল বনমুরগি শুধু ডিমে তা দেয় ও ছানাদের লালন-পালনে ব্যস্ত থাকে। ডিম ফোটে ২০-২১ দিনে। ফোটার অল্প কিছুক্ষণের মধ্যেই ছানাগুলো বাসা ছাড়ে ও মায়ের সঙ্গে খাবারের সন্ধানে বেরিয়ে পড়ে। ১২ সপ্তাহ বয়সে ছানারা দল থেকে বেরিয়ে পড়ে নতুন দলে প্রবেশ করে বা নিজেরাই দল গঠন করে।
আব্দুল কুদ্দুস (পঞ্চগড়ের রাজনীতিবিদ)
আব্দুল কুদ্দুস বাংলাদেশ জাতীয় পার্টি (এরশাদ) এর রাজনীতিবিদ ও পঞ্চগড়-১ সাবেক আসনের সংসদ সদস্য।
কর্মজীবন
১৯৮৮ সালে জাতীয় পার্টি হতে মনোনায়ন নিয়ে পঞ্চগড়-১ আসন হতে সংসদ সদস্য নির্বাচিত হন।
খালেদ মাহমুদ সুজন
খালেদ মাহমুদ সুজন (জন্ম: ২৬ জুলাই ১৯৭১; ঢাকা) একজন বাংলাদেশী ক্রিকেটার। তিনি মিডিয়াম-পেস বোলার এবং মিডল-অর্ডারের ব্যাটসম্যান। ১৯৯৮ থেকে ২০০৬ সাল পর্যন্ত তিনি বাংলাদেশ দলে খেলেছেন এবং ২০০৩ থেকে ২০০৪ সাল পর্যন্ত বাংলাদেশ জাতীয় দলের নেতৃত্ব দিয়েছেন। তার ক্রিকেটীয় অলরাউন্ডার দক্ষতার জন্য, তিনি তার সময়ে বাংলাদেশের ক্রিকেট অঙ্গনে যোদ্ধা হিসাবে পরিচিত ছিলেন। ২০১৮ সালে ত্রিদেশীয় সিরিজের আগে তিনি বাংলাদেশ জাতীয় ক্রিকেট দলের প্রযুক্তি পরিচালক হিসাবে কাজ শুরু করেন।